lflage/wiki-talks huggingface dataset:
Fájlvita:Kőbányai mozi 004.jpg

message: Tisztelt Építészmérnök úr!
 
Mellékelten megküldjük a kért nyilatkozatot.
 
Üdvözlettel:
Dr. Borostyánkői Mátyás
Elnök-vezérigazgató
----- Original Message ----- 
From: Rimanoczy Jenö (rimanoczy.jewno@chello.hu
To: iparterv@iparterv.hu 
Sent: Saturday, February 28, 2009 8:52 AM
Subject: Engedélykérés a Kőbányai mozi fotóinak felhasználásához
Dr. Borostyánkői Mátyás
Elnök – vezérigazgató úrnak
IPARTERV Zrt.
Tisztelt Elnök – vezérigazgató Úr!
Elnézést kérek a zavarásért. Már több mint egy éve építészekről szócikkeket írok a WIKIPEDIA szabad enciklopédiába, Most szeretnék írni Molnár Péter építészről, aki sokáig az IPARTERV tervező építésze volt. A szócikkben szeretnék épületeiről így a Kőbányai moziról képeket közölni. A képeket a „Magyar Építőművészet” 1965/1 számából (27., 33., 35. old.) vettem át. 
Mivel önök az IPARTERV jogutódjai szeretném kérni, hogy a mellékelt képek szabad felhasználását engedélyezzék az alább közölt nyilatkozat elfogadásával és e-mail visszaigazolásával.
Fáradozásukat és remélt engedélyüket köszönve, tisztelettel:Rimanóczy Jenő nyugdíjas építészmérnök
Nyilatkozat:
IPARTERV Zrt, mint az IPARTERV jogutódja és a mellékelt képek (Kőbányai mozi 001.jpg, 003.jpg, 004.jpg) jogtulajdonosa hozzájárulunk, hogy e képek CC BY-SA 3 0 licenc alapján felhasználásra kerüljenek a Wikipedia szabad enciklopédiában. Tudomásul veszem, hogy ez annyit jelent, hogy az ilyen mű szabadon terjeszthető, és szabadon készíthet belőle bárki származékos műveket, de csak azzal a feltétellel, ha megfelelően feltünteti az eredeti szerzőt, és a származékos művét ugyanezen vagy ennek megfelelő licenc alatt teheti csak közzé
Budapest, 2009. március. 2 Dr. Borostyánkői Mátyás  Elnök - Vezérigazgató
thread_title: Engedély:

message: A feltöltő azon az alapon kért engedélyt az IPARTERV-től, hogy az építész az ő tervezőjük volt. Ennek azonban semmi köze ahhoz, hogy ki készítette a fotót. A fényképész engedélyére van szükség, vagy a még ma is létező folyóirat jogtulajdonosához kell fordulni. – Regasterios vita 2019. december 12., 20:55 (CET)
thread_title:  Licenc vitatása
Vita:Illinois

message: Gondolkoztam rajta, hogy át kellene írni a "metropolisz" szót valami másra (vonzáskörzet, agglomeráció), de nem tudom, melyik az elfogadott a magyar szaknyelvben. Végülis így is érthető, csak szokatlan és talán nem elég szakszerű. misibacsi*üzenet 2009. március 3., 14:49 (CET)
thread_title: "metropolisz"
Vita:Népballada

message: EZEK NEM NÉPBALLADÁK ÉN AZT KERESTEM !! 
Kétségtelenül jogos észrevétel, a bevezető elegánsan megemlíti, hogy van népballada és műballada, majd a példák között felsorolunk hat műballadát. ;) Felvettük a javítandók közé. Bennófogadó 2009. március 3., 17:39 (CET)
A cikket copypaste miatt töröltük. Cassandro  Ħelyi vita 2009. április 25., 02:23 (CEST)
thread_title: Népballadák-e a műballadák?
Vita:Hszie Su-vej

message: Rossza az átíárs, a hölgy tajvani, a nevének angolosított verziója nem pinjin, hanem Wade-Giles, arra nem jó az átírási irányelvünk. A pinjin neve Xiè Shúwéi alapján kell átírni, így pedig Hszie Su-vej lesz a szócikk címe. A Wade-Giles-ről átirányítás kell, ezt a Hszieh Szuvejt meg sürgősen el kell felejteni, mert nem létezik. :) Xiǎolóng   vigyázz, harap!  2011. június 22., 20:39 (CEST)
Javítva Xiǎolóng   vigyázz, harap!  2011. június 24., 16:30 (CEST)
thread_title:  Átírás
Kategóriavita:Élő személyek életrajzai

message: Szerintem helyesebb volna a kategóriacímet egyes számba tenni, mivel föltehető, hogy a magyar Wikipédiában mindenkinek csak egy-egy életrajza van. Tehát helyesen: 'Élő személyek életrajza'. Mint, ahogy nem mondhatnánk azt sem, hogy „el kellett hagyni otthonaikat”, „elvesztették munkahelyeiket”, „kapcsolják ki mobiltelefonjaikat” stb. Nálunk 100 éve kiment a divatból ez az idegen hangzású forma. Grétsy-fan, alias Voxfax vita 2014. október 15., 07:20 (CEST)
thread_title:  Nyelvtani hiba a címben
Vita:Kis kopogóbogár

message: A faszú az egyik fából pl.:asztalból át tud menni például a mellette álló székbe ha a két fa nem érintkezik egymással?
Várom válaszotok:– Vilmos vita 2009. szeptember 16., 18:23 (CEST)
A szúfélék csak lárvaállapotukat töltik a fák belsejében, egyébként szabadon repülő bogarak. A lárvák nem nagyon rágnak járatokat, azt még szülők, legtöbbször a hím készíti. A kifejlett állat rövid úton a szabadba rágja magát. A kérdésre a válaz tehát az, hogy a fában már bennelévő szú nem megy át a másik fába, azonban kifejlődése után szabadon választja meg a következő peterakó helyet. L AndrásItt megtalálsz 2009. szeptember 16., 18:48 (CEST)
Igen. A magyar Kis kopogóbogár cikkből sajnos ez nem derül ki, de az angol és német Wikipédia cikke (:en:Common furniture beetle és :de:Gemeiner Nagekäfer) elmagyarázza, hogy a fa felszínén látható lyukak éppen azok, ahol a már kizárólag csak a szaporodással foglalkozó, még csak nem is táplálkozó kifejlett nőstény elhagyja a fát, hogy máshova repüljön. Ahova a petéit lerakja, ott majd négy év múlva jelennek meg az ilyen felszíni lyukak, mivel a faszú szaporodási ciklusa négy éves.
A következő kutatási eredmény:
*CJO - Abstract - Numbers of eggs laid by Anobium punctatum (Degeer)  Bulletin of Entomological Research (1964), 55:305-311 Cambridge University Press
pedig azt mutatja, hogy egy-egy nőstény átlagosan 54,8 petét rak a lyuk elhagyását követő két héten belül, és azután elpusztul.  
Karmelaüzenőlap 2009. szeptember 16., 19:08 (CEST)
thread_title:  A Tudakozóban kérdezték, bele kéne dolgozni a cikkbe
Vita:Magyar futrinka

message: Elkezdtem rendberakni a hivatkozásokat. Azonban némi gond, hogy a rovartest alaktanát magyarázó szócikk alig van. Ez szerintem probléma, mert egy laikusnak jelentős segítséget adna, ha mondjuk meg tudná nézni, mi is az az "előtor". --Dávid vita 2011. december 26., 10:36 (CET)
Ebben részben igazad van, de önmagában nem baj, ha még nincs mindenről szócikk, amiről kellene. A lényeg, hogy amit fontos kulcsszónak tartasz, azokon legyen link (ez egyelőre több helyen piros lesz). misibacsi*üzenet 2012. január 3., 08:37 (CET)
thread_title:  Rovartest alaktani kifejezései
Vita:Közönséges lisztbogár

message: „A lisztkukacot több hobbiállat is szívesen fogyasztja (madarak, hüllők, rágcsálók), emiatt tenyésztik is. Tenyésztése nem igényel különösebb szakértelmet. A petéből (barna) lárva fejlődik (akár a bogár méretének duplája is lehet a lárva), mely többszöri vedlés után (fehér) bábot képez. A bábból kikel a kifejlett bogár(először halvány, később megbarnul, majd megfeketedik). Fejlődése pár hónapot vesz igénybe. A hímek kicsit nagyobbak a nőstényeknél, külsőleg nehéz megkülönböztetni őket.
A lárvákat korpával, liszttel, kenyérrel, zabpehellyel, uborkával, répával, liszttartalmú élelmiszerekkel lehet etetni. A bogarak átalakulásuk után hamar párosodnak, majd a nőstények petét raknak.
Elhelyezésüknél figyelni kell, hogy ne tudjanak kimászni, illetve kirepülni (szárnyukból kicsit le szoktak csippenteni).
A szabadban fogott állatok fertőzéseket tartalmazhatnak, ezért kisállatboltban, állateledelboltban, tenyésztőknél lehet beszerezni őket az otthoni tenyésztéshez.”
A fenti szöveg nincs forrásolva, azonban hasznos infókat tartalmazhat; emiatt nem töröltem, csak áthelyeztem a szócikk vitalapjára. DenesFeri vita 2019. július 3., 09:24 (CEST)
Kicsit átírtam, de mivel általános ismereteket tartalmaz, nem tudom, kell-e hozzá forrás. Merkl vita 2019. július 3., 09:55 (CEST)
replies: text: ! Na jól van; köszönöm szépen! Üdv. DenesFeri vita 2019. július 3., 10:15 (CEST)
A fenti szöveget a módosítás után visszahelyeztem a szócikkbe. DenesFeri vita 2019. július 3., 10:16 (CEST)
thread_title:  Tenyésztése
Vita:Bogáncslepke

message: Annyira nem lehet válogatós, tegnapelőtt a hársfákat valósággal ellepték itt Rákosligeten. :) SyP 2009. május 27., 23:16 (CEST)
Aha, szóval ezért: . SyP 2009. június 7., 14:08 (CEST)
thread_title:  Hárs
Portálvita:1848–49-es forradalom és szabadságharc

message: Szerintem kérd meg a műhely tagjait, hogy a portálreklámot tegyétek ki az összes érintett oldalra. 
az apróbb hibákat javítgatom, ha nem gond– Batman666 vita 2009. március 4., 16:06 (CET)

message: Szia!
a szabadságharcos cikkekre ki kellene tenni a portál reklámját. – Batman666 vita 2009. március 16., 20:02 (CET)
thread_title:  reklám 

message: Jó lenne az összes ilyen című szócikkben, portálon, kategóriacímben egységesíteni, valamelyik változat szerint. Akela vita 2009. április 9., 00:18 (CEST)
thread_title:  1848–1849-es vagy 1848–49-es?  

message: Javaslom A császári és királyi hadsereg 1848-ban helyett "A császári–királyi haderő 1848-ban", mert egyrészt a haderő (Heer) nem azonos a hadsereggel (Armee), másrészt sztem "császári és királyi" jelző, kötőszóval csak 1867 után volt, a Monarchiában.
Javaslom 1848–1849-es honvédsereg helyett "Az 1848–49-es honvéd haderő"-t, mert sztem kell a névelő, és egységesen 1848–49 jobb lenne, mint 1848–1849, és szintén nem "hadsereg", hanem "haderő". Akela vita 2010. június 11., 00:01 (CEST)
thread_title:  Jobb lenne "haderő", mint "hadsereg". És névelővel egységesen. 

message: :KF (javaslatok) lapról idemásolt megbeszélés: 
Nyelvi Kocsmafalon nem jött reagálás, felvetem itt is, hátha: Javaslom a :Portál:1848–1849-es forradalom és szabadságharc nevét :Portál:1848–49-es forradalom és szabadságharc-ra módosítani, a :1848–49-es forradalom és szabadságharc fő szócikk címével azonos formára. (Értesítés:  is). (Rámutató linkek kékítése megoldható). Ha nem jön ellenvetés, megcsinálom, mert így logikus. Véleményeket megköszönöm. Akela vita 2018. február 12., 11:18 (CET)
replies: text: Tessék becsomagolni!  – Pegy22 vita 2018. február 12., 15:33 (CET)

text: ???  Akela vita 2018. február 12., 17:16 (CET)
replies: text: : Apropó "így logikus". Hofi: Logika – Pegy22 vita 2018. február 12., 18:16 (CET)
* – Burumbátor Súgd ide! 2018. február 12., 17:58 (CET)
* – KoBeAt Let’s discuss it! 2018. február 12., 18:23 (CET)
* –  Wikizoli vita 2018. február 12., 21:48 (CET)
thread_title:  Portál átnevezési javaslat
Vita:Rákóczi József

message: Nem a romániai Cernavodă-ban, hanem a bulgáriai Csernavodában (ma Cservena Voda: bg:Червена вода) halt meg, és temették el (először). Ennek nyomai is vannak, akit érdekel: História 2008/8. 29. o. Kabóca vita 2009. március 4., 22:15 (CET)
thread_title: Csernavoda
Vita:Asóka csakrája

message: A dharma jelentése nem kerék, hanem nagyon sok egyéb. → dharma etimológia. Különösen a (1.) ref.  Javítottam Ogodej vita 2009. március 4., 23:56 (CET)
A kerék a csakra jelentése, és nem a dharmáé.
replies: text: Ja és még: „A ló a pontosságot és a sebességet, míg a bika a kemény munkát jelképezi.” - Hol van itt a ló meg a bika? A rajzon nincs. :)  Ogodej vita 2009. március 5., 00:15 (CET)
A magyar jog szabályai szerint nem tehettem be azt a képet, amire ez a mondat hivatkozik, most már ki van szedve. – Ksanyi vita 2009. március 5., 00:39 (CET)

text: Kár, pedig jó kép.... Ogodej vita 2009. március 5., 09:44 (CET)
thread_title:  Dharma jelentés, írásmód
Vita:Kilencfarkú macska

message: Tök jó, hogy (ismeretlen okból) megúszta a törlési szavazást, de attól még teljesen dezinformatív az egész. Ami tényszerű benne: A ~ egy hajókon használt korbács volt. A többi az halandzsa. Mi ez a hülyeség pl. "a római korbácsról"? Amelyet "a keresztrefeszítés előtti tortúrán használtak"? A római büntetőjogra való hivatkozásokat nehogy már a katolikus kegyességi hagyományból vezessük le a wikipédián! (Igen, volt egy konkrét, híres kereszre feszítés, amely előtt a flagrumot is alkalmazták – és akkor...?) Az "ezer ütés"-ről meg jó lenne, ha valami orvosféleség mondana valamit, hogy reális-e, mert szerintem olyan hasba akasztás, hogy ihaj. Szóval továbbra is . Feanor Na mi...? 2009. március 5., 09:02 (CET)
Az ezer benne van az angol wiki Flagellation cikkében forrással. – Alensha sms 2009. március 5., 23:09 (CET)
replies: text: Ott nem is tettem ki rá sablont. >:-D Feanor Na mi...? 2009. március 6., 09:10 (CET)
A szubcsonksablont levettem, két okból is:
#A cikk átment a közösségi törlési procedúrán, tehát ha ott megmaradt, akkor ne töröljük két szerkesztő (egy szubcsonknak jelölő meg egy admin) döntése alapján, mert ez tulajdonképpen a közösségi akarat és a törlési eljárás kijátszása.
#Mert nem szubcsonk.
Ettől persze a cikk még lehet rossz, lehet rá lektorsablont tenni, illetve javítani, de rejtekúton töröltetni nem szerencsés. Bináris ide 2009. március 9., 13:55 (CET)
# A zsidótörvényeket is megszavazták Magyarországon annak idején, úgyhogy egy lezajlott szavazás nem lehet érv az újragondolás ellen.
# Attól, hogy azt mondjuk, nem szubcsonk, még az.
# Tényleg meg lehetne írni. Feanor Na mi...? 2009. március 9., 14:49 (CET)
thread_title: Szubcsonk

message: Ez, mint szexuális segédeszköz? Alensha 2011. március 26., 03:03 (CET)
thread_title:  Izé…
Vita:Popper Dávid

message: * Születésnapjáról vegyes az információ, itt a Brockhaus Riemann zenei lexikont követtem (1843.VI.16). Ez egyezik a New Grove 2. kiadásával, ami angol nyelvterületen normatív. Ellenben régebbi források különböznek (Pallas, Zsid.Lex: 1846.VI.18; Magy. Életrajzi Lex: 1843.XII.9). Stephen De'ak szerint az 1843. év biztos.Hollomis vita 2009. március 18., 14:57 (CET)
* Az új Magyar Nagylexikon ambivalens, szerinte "1843. jún. 16 v. dec. 9" Hollomis vita 2009. május 10., 16:47 (CEST)
thread_title:  Életrajzi jegyzetek
Vita:Hollán Sándor (államtitkár, 1873–1919)

message: Kivonat a tabáni római katholikus plébánia kereszteltek anyakönyvéből az 1873-ik évből:
1873, október
Sorszám: 503.
Születési év, hónap s nap: 6-án
Keresztelési év, hónap s nap: 25-én
A kereszteltnek 
replies: text: neve: Sándor József

text: neme: fi

text: állapota: törvényes
A szülőknek vezeték- és keresztneve, polgári állása s vallása: Hollán Sándor magy. kir. ministeri titkár és Szalaÿ Róza Rom. Kat.
Lakhely, utca s házszám: Attila utcza 634 sz. a.
A keresztszülőknek vezeték- és keresztneve, polgári állása s vallása: Szlávÿ József, magy. kir. minister elnök, nőtlen, Rom. Kat.
A keresztelő lelkésznek vezeték és keresztneve s hivatala: Dömötör Gedeon káplán
Észrevételek: Hirsch (nagy valószínűséggel a szülésznő neve)
Bizonyítom, hogy eme kivonat az eredeti bejegyezéssel mindenben egyezik. Gyurika vita 2010. március 2., 15:28 (CET)
Másolat a Bp. I-II. ker polgári halotti anyakönyvből.
Folyószám: 1669.
A bejegyzés ideje (év, hó, nap): 1919. dec. 17.
Az elhalálozás ideje (év, hó, nap, napszak, óra): 1919. ápr. 23. éjjeli ismeretlen óra
Az elhalt

text: családi és utóneve, állása (foglalkozása), lakhelye: ifj. Hollán Sándor nyugalmazott kereskedelemügyi államtitkár, Budapest I. Pauler u. 18.

text: vallása: r. kath.

text: életkora: 46 éves

text: házastársának családi és utóneve: Kolossváry Mária

text: szüleinek családi és utóneve: néhai id. Hollán Sándor, Szalay Róza
Az elhalálozás helye, ha az elhalálozás nem az elhalt lakásán történt: Budapest.
A halál oka: gyilkosság
Aláírás előtti esetleges megjegyzések. Aláírások: Az elhalálozás bíróilag lett megállapítva, a budapesti I.-III. ker. járásbíróság P. k. III. 9945/1919 2. sz.)
Bejelentő: -
Vágó János sk. anyakönyvvezető h.
Utólagos bejegyzések , kiigazitások: (ez a rovat üres).
Tanusítom hogy a fenti kivonat az eredeti bejegyzéssel mindenben megegyez. Gyurika vita 2011. január 12., 18:08 (CET)

message: Erre az államtitkárságra jó lenne valami forrást felkutatni, ami a kinevezésének a dátumát is tartalmazza. Én addig jutottam, hogy miniszteri tanácsos volt, de államtitkár nem. (Már csak az egyértelműsítés miatt is fontos lenne) Pallor vita 2023. szeptember 2., 11:38 (CEST)
thread_title:  Államtitkár?
Vita:Folyami ingola

message: Kérem a szócikket átdolgozni, hiszem a megadott forrás (Természetkalauz: Édesvízi halak, Magyar Könyvklub, Budapest, 1996-, ISBN 963 547 140 8) szövegével szinte megegyező szövegkörnyezetet használ.Andrew69.  2009. december 2., 21:01 (CET)
thread_title: Untitled
Vita:Farkasalmalepke

message: A Vörös könyv és a Vörös lista két különböző dolog? Mert ha azonos, akkor némi ellentmondás van a cikkben. – Porrimaeszmecsere 2013. január 9., 18:30 (CET)
replies: text: Ez nekem is fura… – kgyt (vita) 2015. május 9., 21:39 (CEST)
thread_title:  vörösek
Vita:Budapesti Közlekedésszervező Nonprofit Kft.

message: A BKSZ jelképét szándékosan nem raktam fel a szócikkre, mivel az nagy valószínűséggel jogsértés lenne. Ennek ellenére valahogyan nem ártana feltölteni... - PrücsökPanaszkönyv 2009. március 5., 21:11 (CET)
replies: text: A könnyebb út a , a nehezebb az engedélyeztetés. – Burrows vita 2009. március 5., 21:13 (CET)
Ezzel most azt akarod mondani, hogy töltsem fel a képet a logó sablonnal? - PrücsökPanaszkönyv 2009. március 5., 21:20 (CET)
thread_title:  Logó 

message: *A BKSZ történetének kiegészítése
*A megszüntetés okai, a cikk "múlt időbe írása", elvégre elmúlt szervezetről van szó.
*Infobox behozása --Beroesz  2013. január 8., 21:17 (CET)
thread_title:  2013 januári átírás
Vita:LMBT kronológia (egyértelműsítő lap)

message: Szerintem érdemes lenne ugyanúgy évekre bontani, és konkrét dátumokkal ellátni, mint a Magyar LMBT-kronológia.--tdombos vita 2013. augusztus 5., 13:40 (CEST)
thread_title:  Évekre bontás 

thread_title:  A törlési megbeszélés eredménye (2020. július)
Kategóriavita:Termelés

message: Itt szerintem fordított kategorizálás volt, az ipar része volt a termelés, pedig a termelés része az ipari és a mezőgazdasági termelés is. Egyelőre csak a :Kategória:Gazdaság-ba teszem, később tovább kell gondolni. Paulus Pontius Crassus vita 2009. március 6., 00:01 (CET)
thread_title:  Fordított kategorizálás
Vita:Cseh Nemzeti Gárda

message: Rossz a cim, Cseh Nemzeti Garda kene, hogy legyen mert nem altalanossagban szol a nemzeti gardakrol.
– Kavicsposta 2009. július 17., 19:40 (CEST)
thread_title: Rossz cím

message: Na, megvolt a zeskü, áll még az ászló? Ki tud róla? Voxfax vita 2016. július 25., 18:18 (CEST)
thread_title:  Aktualitások
Fájlvita:Korona.jpg

message: közkincs mehetne rá, ha tudnánk honnan származik és mikor készült. a Közkincs-nemjogosult nem jó a fényképekre! – Timish  levélboksz 2009. március 6., 11:01 (CET)
ruhák stílusa alapján 1910 körül, én vállalom, hogy beperelnek, ha mégse... :D – Alensha sms 2009. május 2., 19:12 (CEST)
Nincs dátum sehol, nem tudhatjuk, hogy az alkotója több mint 70 évvel ezelőtt elhunyt. Közkincs-ismeretlen esetleg megfelelő licenc lehetne, de jó lenne valami konkrét évszám. --PallertiRabbit Hole 2016. szeptember 25., 15:36 (CEST)
thread_title:  Vitatott licenc
Vita:Brawn GP

message: + A Kínai nagydíjon már nem sikerült a Brawn GP-nek megszereznie az első rajthelyet, Barichello a negyedik, míg Barichello az ötödik helyről indulhatott. A versenyen azomban a harmadikként beérkezett Button ismét jobban végzett a negyedik helyezett Barichellónál. – VC-süzenet 2009. augusztus 31., 18:06 (CEST)
Valóban így van, köszi a figyelmeztetést. Bocsánat. Javítottam  – Agostonvita 2009. szeptember 4., 21:36 (CEST)
thread_title:  Hiba a cikkben
Vita:Nem Tej Mama! Ska Projekt

message: Öncikk, minimum átdolgozandó. – Perfectmiss vita 2009. március 6., 17:05 (CET)
*  Most 2011 van és ma sincs több erről az együttesről. Tamburin vita 2011. július 14., 03:53 (CEST)
thread_title: Öncikk

message: A Wikipédia minőségének megőrzése érdekében és a szabályok (Öncikk) megszegése miatt, törölni kellene. Sem komoly lemez. Sem komoly lemezszerződés, sem komoly múlt.Nincs elismert nemzetközi vagy jegyzett hazai turné.Érdekesnek találom, hogy legendás ska együttesekről, mint a Skanzelizé nincs írás, de egy lemez nélküli kezdő amatőr együttesről van. Ha annyira írni szeretne valaki a magyar "ska" zenéről, akkor a műfaj nagyobb és elismertebb képviselőivel kellene kezdeni. Elnézést ha megbántottam valakit. Nem volt (és nincs) szándékomban.Csak a Wikipédia minőséget és tartalmi komolyságát szeretném megvédeni.Ez nekem komoly érték. Ha ennek az együttesnek megjelent elég lemeze és nem a tagok írnak egy saját cikket ide, akkor maradjon. Addig meg hagyjuk fent a hiteles és idevaló oldalakat. Ez minimum. Azért kezdtem olvasni a Wikipédiát, mert hitelesnek és hihetőnek tartom. Csak szeretnem emellett letenni a voksomat. Tamburin vita 2011. július 14., 03:39 (CEST)
thread_title:  Tartalom 

message: A szócikkről törlési megbeszélés folyt a Wikipédia:Törlésre javasolt lapok/Nem Tej Mama! Ska Projekt oldalon. Hungarikusz Firkász  Ide írkássz! 2011. július 14., 05:08 (CEST)
*Hát ez eléggé részrehajló megbeszélés volt, ahogy látom. – Ary vita 2011. július 14., 07:24 (CEST)
replies: text: Lehetséges a törlés? Nem való a Wikipédiába. Ráadásul igazságtalan, a már kitörölt hasonló kaliberű zenekarokra nézve. Ne kivételezzünk.Tamburin vita 2011. július 14., 08:51 (CEST)
A szócikkről folytatott második törlési megbeszélés ezen a lapon olvasható. Vungadu Lőjetek! Ide lőjetek!  2011. július 18., 23:48 (CEST)
thread_title:  Törlési megbeszélések
Vita:Comenius Szakgimnázium és Szakközépiskola

message: Most erre mit lehet mondani? Szerintem reklám. Semmi érdemlegeset nem lehet megtudni belőle az iskola múltjáról és eredményeiről. – Perfectmiss vita 2009. március 6., 17:08 (CET)
Jó reklámos holtig tanul ... Szóval a kínálat ismertetése mellé tegyen referencialistát is, és akkor már nem reklám? – Nullextra NULLEXTRAKADÉMIA 2009. március 6., 17:21 (CET)
A reklámot úgy értettem, hogy szerintem nem az volt író célja, hogy enciklopédikus tudást adjon át az iskola múltjáról, jelenéről, jövőjéről, hanem a puszta kínálatismeretetéssel és a felvételi szabályokkal azt akarja elérni, hogy minél többen jelentkezzenek oda. A stílusát érzem reklámosnak. Valamint a tartalmát hiányosnak. – Perfectmiss vita 2009. március 6., 17:26 (CET)
No, azt már megtudtam, hogy képeznek olyat, hogy "informatikai hálózattelepítő és üzemeltető", meg olyat is, hogy "reklámszervező szakmenedzser". Nekem ennyi infó pont elég, jövő héten úgyis megyek Pécsre. 
Amúgy meg tényleg nem eléggé enciklopédikus, törlésre vele. – Nullextra NULLEXTRAKADÉMIA 2009. március 6., 17:36 (CET)
A cikket én írtam és közöm sincs ehhez a sulihoz. Most járom végig a pécsi középiskolákat. Igyekszem majd több forrást belevonni a cikkbe. Egyelőre itt tart a cikk, de ki fogom szépíteni. Mrszantogabor  Nyomogasd itt 2009. március 6., 22:48 (CET)
thread_title: Reklám